CELEX: 31996D0644
Language: bg
Date: 1996-11-11 00:00:00
Title: Решение на Съвета от 11 ноември 1996 година относно разпростирането на правната защита на топографиите на полупроводникови изделия по отношение на лицата от остров Ман

Важна правна забележка

|

31996D0644

Официален вестник n° L 293 , 16/11/1996 стр. 0018 - 0019 специално чешко издание глава 17 том 01 стр. 224  - 225 специално испанско издание глава 17 том 01 стр. 224  - 225 специално унгарско издание глава 17 том 01 стр. 224  - 225 специално литвийско издание глава 17 том 01 стр. 224  - 225 LV.ES глава 17 том 01 стр. 224  - 225 MT.ES глава 17 том 01 стр. 224  - 225 PL.ES глава 17 том 01 стр. 224  - 225 SK.ES глава 17 том 01 стр. 224  - 225 специално словенско издание глава 17 том 01 стр. 224  - 225

		19961111Решение на Съветаот 11 ноември 1996 годинаотносно разпростирането на правната защита на топографиите на полупроводникови изделия по отношение на лицата от остров Ман(96/644/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 87/54/ЕИО на Съвета [1] от 16 декември 1986 г. относно правната закрила на топографиите на полупроводникови изделия, и по-специално член 3, параграф 7 от нея,като взе предвид предложението на Комисията,като има предвид, че правото на правна закрила на топографиите на полупроводникови изделия в Общността се прилага по отношение на лицата, имащи право на защита по силата на член 3, параграфи 1—5 от Директива 87/54/ЕИО;като има предвид, че с решение на Съвета това право на защита може да бъде предоставено на лицата, които не се ползват от защита по силата на упоменатите разпоредби;като има предвид, че разширяването на защитата следва, доколкото това е възможно, да бъде направено с решение на Общността като цяло;като има предвид, че от 7 ноември 1987 г. Общността е разширила тази защита по отношение на лицата от остров Ман, въз основа на последователни временни решения на Съвета, последното от които е Решение 94/828/ЕО [2];като има предвид, че това решение се е прилагало до 31 декември 1995 г.;като има предвид, че остров Ман има подходящо законодателство [3] в областта на защитата на топографиите на полупроводникови изделия; като има предвид, че това законодателство е влязло в сила на 1 януари 1994 г.; като има предвид, че то прилага Директива 87/54/ЕИО и придава правен ефект на предишните решения на Съвета в тази област; като има предвид, че остров Ман разширява приложното поле на това законодателство по отношение на гражданите на държавите-членки на Общността;като има предвид, че Споразумението относно аспектите на правата върху интелектуалната собственост, свързани с търговията, от 15 април 1994 г. вменява на членовете на Световната търговска организация задължението да предоставят защита на топографиите на интегралните схеми в съответствие с техните собствени разпоредби, както и с тези на договора за интелектуална собственост в областта на интегралните схеми, към които то препраща;като има предвид, че това споразумение, както и Споразумението за създаване на Световната търговска организация, към което то е приложено, влезе в сила на 1 януари 1995 г.;като има предвид, че може да се предвиди, че правителството на Обединеното кралство ще прилага по отношение на остров Ман Споразумението за създаване на Световната търговска организация и че Споразумението относно аспектите на правата на интелектуална собственост, свързани с търговията, ще бъде прилагано по отношение на остров Ман;като има предвид, че разпоредбите, които гарантират защитата на топографиите в остров Ман за лицата от Общността, продължават да са в сила там;като има предвид, че по силата на Директива 87/54/ЕИО защитата следва да продължи да се разширява на остров Ман, считано от 1 януари 1996 г., до момента, в който остров Ман ще бъде обвързан от разпоредбите на споразумението за аспектите на правата върху интелектуалната собственост, свързани с търговията, вследствие разпростирането по отношение на остров Ман на Споразумението за създаване на Световната търговска организация,ПРИЕ НАСТОЯЩОТО РЕШЕНИЕ:Член 1Държавите-членки разширяват правото на правна закрила въз основа на Директива 87/54/ЕИО, както следва:а) физическите лица, които са граждани на остров Ман или които обичайно пребивават на територията на остров Ман, се третират по същия начин като граждани на държава-членка;б) дружествата или другите юридически лица от остров Ман, които имат там едно действащо и сериозно индустриално или търговско предприятие, се третират така както ако биха имали действащо и сериозно индустриално или търговско предприятие на територията на държава-членка.Член 2Настоящото решение се прилага от 1 януари 1996 г.Държавите-членки разширяват правото на защита, по силата на настоящото решение, по отношение на лицата, посочени в член 1 до момента, в който остров Ман ще бъде обвързан от разпоредбите на Споразумението относно аспектите на правата върху интелектуалната собственост, свързани с търговията, вследствие на разпростирането по отношение на остров Ман на Споразумението за създаване на Световната търговска организация.Всяко изключително право, придобито по силата на Решения 87/532/ЕИО, 90/511/ЕИО, 94/828/ЕО или на настоящото решение продължава да бъде действащо през периода, установен в Директива 87/54/ЕИО.Член 3Адресати на настоящото решение са държавите-членки.Съставено в Брюксел на 11 ноември 1996 година.За СъветаПредседателR. Quinn[1] ОВ L 24, 27.1.1987 г., стр. 36.[2] Решение 87/532/ЕИО на Съвета от 26 октомври 1987 г. относно разпростирането на правната защита на топографиите на полупроводникови изделия по отношение на лицата, произхождащи от някои страни и територии (ОВ L 313, 4.11.1987 г., стр. 22); Решение 90/511/ЕИО на Съвета от 9 октомври 1990 г. относно разпростирането на правната защита на топографиите на полупроводникови изделия по отношение на лицата от някои страни и територии (ОВ L 285, 17.10.1990 г., стр. 31); Решение 93/16/ЕИО на Съвета от 21 декември 1992 г. относно разпростирането на правната защита на топографиите на полупроводниковите изделия по отношение на лицата от Съединените американски щати и от някои територии (ОВ L 11, 19.1.1993 г., стр. 20), изменено с Решение 93/520/ЕИО (ОВ L 246, 2.10.1993 г., стр. 31); Решение 94/828/ЕО на Съвета от 19 декември 1994 г. относно разпростирането на правната защита на топографиите на полупроводникови изделия по отношение на лицата от някои територии (ОВ L 351, 31.12.1994 г., стр. 12).[3] Заповед от 14 декември 1993 г. за правото върху дизайна (топографии на полупроводникови изделия) и правила за правото върху дизайна (топографиии на полупроводникови изделия) от 18 януари 1994 г.--------------------------------------------------